google/wiki40b huggingface dataset:
Skipstyper

Fraktskipstyper

Marsjfarten på skip er avhengig av motorkraften. Skip med marsjfart 10 eller 15 knop ble etterhvert mindre vanlig og skip med marsjfart 20 eller 25 knop mer vanlig. Fraktformidling skjer vanligvis via befraktere eller skipsagenter.

Fartøytyper

Sivile skip blir angitt med et tillegg foran skipsnavnet som forteller hva slags fartøytype det er. Den første bokstaven angir kraftkilden i fremdriftsmaskineriet: D for damp, M for motor og T for turbin. Den andre bokstaven angir fartøytype: S for skip, F for ferge, T for tanker/tankskip og Y for yacht. Nyere skip har ofte en forkortelse som henviser til skipets bruksområde.

Skipstypeforkortelse

En skipstypeforkortelse er en kombinasjon av bokstaver som settes foran navnet på sivile og militære fartøy.
Forkortelsene for sivile fartøy henviser til typen av fremdriftsmaskineri, eksempelvis DS (dampskip) og SS (steam ship), eller til skipets formål, eksempelvis FV (fishing vessel – fiskefartøy) og RS (redningsskøyte). Den første bokstaven angir normalt (men ikke uten unntak) kraftkilden i fremdriftsmaskineriet. Den siste bokstaven angir normalt fartøyets type eller formål. Når forkortelsen leses i sin fulle lengde på norsk, brukes bestemt form (eksempel: DS «Skibladner» leses som dampskipet «Skibladner»).
Militære skip bruker ofte forkortelser for lengre navn, eksempelvis HMS (His/Her Majestys Ship) og KNM (Kongelige Norske Marine).
Massacre Records

Massacre Records er et uavhengig plateselskap basert i Abstatt, Tyskland. 
Selskapet spesialiserer seg på heavy metal musikk.
Det finnes blomster under snø

Det finnes blomster under snø er et musikkalbum med Kai Eide, utgitt i 1976. Dette er hans første plate.
Yoff

Yoff er en bydel (kommune d'arrondissement) i Dakar. Den ligger nord for sentrum av Dakar og umiddelbart nord for Dakars flyplass, Léopold Sédar Senghor internasjonale lufthavn. Byen er bygget langs bred strand på Yoff Bay. I henhold til folketellingen i 2014 hadde Yoff  89 442 innbyggere. Yoff er en av de opprinnelige fire Lebou landsbyer i Cap-Vert-halvøya, sammen med Hann, Ngor, og Ouakam.

Oversikt

Administrasjonen er overført til byen, som i hovedsak ledes av Layene Islamske Brorskap. Byen er kjent for sitt mausoleum bygget av dens grunnlegger. Ingen alkohol er tilgjengelig i byen. Fiske er en viktig lokal næring. Likeledes er de lokale healingseremonier. Det er mange bygge-bedrifter og leverandører i Yoffområdet, og den har den største muslimske kirkegården som benyttes av Dakar.
Såvel Senegal Airlines som Air Sénégal International hadde hovedkontor på flyplassen
ForfatternesForlag

ForfatternesForlag, egentlig ČálliidLágádus (nordsamisk) - men også TjaelljiBerteme eller TjállijAimmudahka, er en stiftelse etablert i 2002 som har som formål å gi ut bøker som formidler opplysninger og kunnskap om samer og samiske forhold til det samiske samfunnet. Stiftelsen har sitt hovedkontor i Karasjok og et avdelingskontor i Båteng i Tana, og driver forlagsvirksomhet med utgivelser på nord-, sør- og lulesamisk.
Assisi

Frans og fransiskanerkloster

Frans av Assisi ble født her i 1182 og ligger begravd i en monumental basilika (1228—1252). Kirken er bygd i gotikk og har freskomalerier, blant annet av Giotto. Over Frans' fødested ligger fransiskanernes kloster med kirken Chiesa Nuova, et kjent pilegrims- og turiststed og et sentrum for økumenikk. Et jordskjelv 26. september 1997 påførte kirken betydelige skader, men er delvis restaurert. En del takmalerier er ødelagte.

Chiara-kirken

Byen inneholder også Santa Chiara-kirken fra 1257 med Klara av Assisis grav og rett nedenfor byen, på utsiden av bymuren ligger San Damiano-kirken hvor Frans av Assisi opplevde at Kristus snakket til ham fra korset.

Rocca Maggiore

Over byen kneiser festningen Rocca Maggiore. Dagen festning er fra 1367. En tidligere festning ble delvis revet av den rasende befolkningen i 1189 og mange rike og adelige familier flyktet til Perugia.
Byen er omsluttet av en romersk bymur, men spredde seg utenfor denne allerede i 1200-tallet, og muren ble forsterket og utvidet.
Ca. 4 km ovenfor byen ligger fjellhulene i Carceri hvor Frans og fransiskanerbrødrene trakk seg tilbake i stillhet.

Transport

jernbanestasjonen i Assisi, som ble åpnet i 1866, utgjør en del av jernbanestrekningen Foligno–Terontola, som også knytter Firenze med Roma. Stasjonen er lokalisert på Piazza Dante Alighieri, i frazione til Santa Maria degli Angeli, rundt 5 km sørvest byens sentrum.
Ishockey under Vinter-OL 2010 – Menn

Tropper

Troppene ved ishockeyturneringen under vinter-OL 2010 skulle alle maksimalt bestå av 20 angreps- og forsvarsspillere og 3 målvakter.

Prisutdeling

Toews, sammen med Brent Seabrook og Duncan Keith ble henholdsvist den fjerde, femte og sjette spilleren til å vinne både olympisk gullmedalje og Stanley Cup (med Chicago Blackhawks) i samme år, etter at Ken Morrow gjorde det i 1980 og Steve Yzerman og Brendan Shanahan i 2002. Patrick Kane ville bli den fjerde spilleren til å vinne både olympisk sølvmedalje og Stanley Cup i samme år, etter at Sergej Fjodorov gjorde det i 1998 og Chris Chelios og Brett Hull i 2002.
Dvergbjørk

Eneste tre på Svalbard

Dvergbjørk er den eneste observerte arten av trær som vokser på Svalbard, hvor den årvisst vokser i Colesdalen midtveis mellom Longyearbyen og Barentsburg.

Hybrider

Den danner hybrid med fjellbjørk i fjellet. Hybriden er oftest atskillig større enn dvergbjørk. Denne er vanlig i hele fjellkjeden, særlig ved tregrensen. Dvergbjørk kan også danne hybrider med vanlig bjørk, og ytterst sjelden med hengebjørk, særlig langt nord.
Cesium

Historie

Cesium ble oppdaget i 1860 av de tyske forskerne Robert Bunsen og Gustav Kirchoff ved hjelp av spektroskopi av mineralvann fra Bad Dürkheim i Tyskland. De behandlet 44 000 liter vann og skilte ut flere gram med cesiumsalt for videre analyse. Cesium ble identifisert av stoffets lyseblå spektrallinjer, og var det første grunnstoffet som ble oppdaget ved spektralanalyse. Metallisk cesium ble isolert første gang i 1882 av Carl Setterberg ved elektrolyse av cesiumsalt.
Navnet kommer fra latin caesius som betyr «himmelblå», noe som er avledet av cesiums lyseblå spektrallinjer.

Egenskaper

Cesium er et mykt og formbart alkalimetall. Det er sølvfarget med et gyllent skjær, og er det mest reaktive og ustabile grunnstoffet etter fluor. Dette er på grunn av at det kun har ett elektron i det ytterste elektronskallet. Cesium er det nest mest elektropositive og alkaliske av grunnstoffene. Det har også det nest laveste ioniseringspotensiale (etter francium). Cesium, gallium, francium og kvikksølv er de eneste metallene som er flytende nær romtemperatur. Av de stabile grunnstoffene har cesium den største atomradiusen med 274 pm.
Cesium reagerer voldsomt med kaldt vann, og varmeutviklingen vil antenne det frigjorte hydrogenet og forårsake en eksplosjon. Det reagerer også med is i temperaturer ned til -116 °C. Cesiumhydroksid (CsOH) er en meget sterk base, og vil raskt etse gjennom glass. I luft brenner cesium med en blåfiolett flamme. Rent cesium vil angripe glass ved temperaturer over 300 °C, og det har den største termiske utvidelseskoeffisienten av grunnstoffene.

Isotoper

Naturlig forekommende cesium består utelukkende av den stabile isotopen ¹³³Cs. I tillegg er 39 kunstig fremstilte ustabile (og dermed radioaktive) isotoper kjent. De mest stabile av disse er ¹³⁵Cs med halveringstid 2,3 millioner år, ¹³⁷Cs med halveringstid 30,07 år, og ¹³⁴Cs med halveringstid 2,0648 år. Alle de resterende isotopene har halveringstider kortere enn 14 døgn, og de fleste kortere enn 1 time.
Isotopen ¹³⁷Cs var ett av avfallsproduktene i «atomskyen» som spredte seg over Europa etter Tsjernobylulykken 26. april 1986.
CAS-nummer: 7440-46-2

Forekomst

Cesium finnes ikke i ren form naturlig, men opptrer i lepidolitt, pollucitt og i noen andre mineraler. Det er et av de sjeldneste grunnstoffene på jorden. En av verdens viktigste cesiumforekomster ligger ved Bernic Lake i Manitoba, Canada. Det anslås at det her finnes 300 000 tonn pollucitt med gjennomsnittlig 20% cesium-innhold.

Anvendelse

Cesium brukes i boreslam i oljeindustrien. Det brukes også i fotoceller for infrarødt lys og i nattkikkerter. Isotopen ¹³⁷Cs har vært brukt som strålingskilde til kreftbehandling og i dybdemåling i geofysiske instrumenter. Cesium brukes i ekstremt nøyaktige atomur. Siden 1967 har SI-systemets definisjon av ett sekund vært tiden det tar cesiumisotopen ¹³³Cs å gjøre 9 192 631 770 svingninger (overgangen mellom to energinivåer i isotopens grunntilstand) ved 0 K.
Knop (mål)

Bakgrunn

Den historiske årsaken til navnet er at man tidligere benyttet en line med knoper (knuter) til å måle fart. Linen ble lagt ut i den fart fartøyet beveget seg, og knoper på linen ble telt i tredve sekunder. Siden det er 120 «halvminutter» i én time, måtte avstanden mellom to knoper på linen være 15,43 m, fordi 1852 m/120 = 15,43 m.

Omregninger

1 knop = 1,852 km/t
1 km/t ≈ 0,540 knop
1 knop ≈ 0,5144 m/s (ca. ½ m/s)
1 m/s ≈ 1,944 knop (ca. 2 knop)
Stenurella melanura

Utbredelse

Stenurella melanura finnes sørøst i Norge, på østlandet, langs kysten sør til Kristiansand. Den er blant de vanligste blomsterbukkene flere steder. Den har en vid utbredelse sørover i Europa. Den finnes i Asia og Nord-Amerika.

Utseende

Stenurella melanura er mellom 7 og 9 mm lang og er en langstrakt bille, bakkroppen blir smalere bakover. De har lange, kraftige svarte antenner. De har rødlige eller gulbrune dekkvinger med en bred mørk midtstripe bakover langs sømmen. Bakkroppens spiss er helt svart. Brystpartiet og beina er svarte.

Levevis

Stenurella melanura har larver som lever i levende eller død ved av både løvtrær og bartrær. De voksne (imago) finnes i juli til september, de er varmeelskende og oppsøker gjerne åpne blomster, særlig på arter innen skjermplantefamilien, på jakt etter nektar og pollen.
Fu'an

Fu'an (kinesisk: 福安市; pinyin: Fú'ān Shì) er en by på fylkesnivå nordøst i provinsen Fujian i Folkerepublikken Kina. Den ligger ved elven Jiulong, og omkring 150 km provinshovedstaden Fuzhou. Fu'an ligger i byprefekturet Ningde. Befolkningen er på 597 000.
Selve administrasjonssenteret, byen Fu'an, har 101 000 innbyggere.
Fu'an fylke ble dannet i 1245 under Song-dynastiet.

Kulturminner

Shifengtempelet (Shifeng si 狮峰寺) ble i 2006 oppført på Folkerepublikken Kinas liste over kulturminner.

Samferdsel

Kinas riksvei 104 løper gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Vikum

Vikum er navnet på gårdsnummer 32 i Gaular kommune, Sogn og Fjordane. Gården ligger på sørsiden av Haukedalsvatnet i Råheimsdalen. Gården er delt opp i 5 bruk, der 4 har blitt benyttet til gårdsdrift.
Double Disc Court frisbee

Banen

DDC kan spilles utendørs og innendørs, med en bane etter målene på tegningen.

Regler

Formålet med spillet er å lage så mange poeng på motstanderne som mulig. Spillet starter ved at en spiller på hvert lag holder en disk hver. En spiller ned fra tallet tre, på null (telleren sier "kast" istedenfor "null") må begge spillerne kaste disken over til sin motstanders bane. Reglene er enkle.
1) Det er kun tillat for ett lag å holde en av diskene i hånden om gangen. Hvis den ene spilleren holder en disk, må denne spiller kaste sin disk før dens medspiller griper neste disk. 
2) Den som kaster disken må sørge for at disken flyter inn i motstanderens bane. Hvis disken (på noe tidspunkt) berører bakken utenfor motstandernes bane, er det poeng til motstanderne.

Poeng

Poeng blir gitt etter følgende regler:
- Ett poeng pr. disk som lander i motstandernes bane, til motstanderne av det laget som har disken liggende i sin bane
- To poeng hvis motstanderne holder begge diskene samtidig, til motstanderne av det laget som holder diskene
- Ett poeng pr. disk som lander utenfor motstandernes bane, til motstanderne av det laget som kastet disken
(dette ble litt klønete skrevet, men jeg trur dere forstår)
Når en disk har truffet bakken, eller ett lag holder begge diskene samtidig, stopper spillet, og poeng deles ut. Deretter starter en ny omgang på samme måte som ved spillets start.

Hvordan er spillet

Dette spillet krever stor koordinasjonsevne, samt dyktighet over disken. Her gjelder det å lure motstanderne med kombinasjoner av lange svevekast og raske kast mot bakken.
Vatne (Møre og Romsdal)

Geografi

Tettstedet Vatne ligger innerst i Vatnefjorden som åpner seg ut i Midfjorden mot nord. Tettestedet er avgrenset av Ulvestad i nordøst, Øygarden i øst hvor også fylkesvei 147 fortsetter opp Vatnedalen mot Fiksdal. I vest er Vatne avgrenset av Os som fra midten av 1800-tallet var skysstasjon med båttrafikk ut Vatnefjorden og veiforbindelse til Eidsvika innerst i Grytafjorden.
Gjennom tettstedet renner Oselva fra Vatnevatnet på sørsiden av sentrum og ut i Vatnefjorden mot nord.

Kirke

Allerede fra middeladeren var Vatne eget kirkesogn med kirke på gården Vatne. Kirkesognet er nevnt i Aslak Bolts Jordebok ca. 1430. Vatne var annekssogn under Borgund sogn fram til 1848 da det ble utskilt som eget sogn sammen med Skodje. En ny Vatne kirke som lå mer sentalt i forhold til båttrafikk ble bygd på gården Osgotten ("Gøten") i 1868.

Kommune

Vatne var tidligere Administrasjonssted for Vatne som er en tidligere egen kommune i Møre og Romsdal fylke. Opprinnelig (fra 1837) var Vatne del av Borgund formannskapsdistrikt. Skodje og Vatne ble fradelt som Skodje formannskapsdistrikt i 1849.
1. januar 1902 ble Vatne etablert som egen kommune med 1 547 innbyggere ved at Skodje kommune ble delt.
1. januar 1965 ble det meste av Vatne (unntatt Dryna og området på Midøya) med 2 260 innbyggere, det meste av Haram og deler av Borgund, slått sammen til den nye Haram kommune.
Dryna og Midøya i Vatne ble samtidig slått sammen med Sør-Aukra kommune til den nye Midsund kommune. De to kretsene fra Vatne hadde ved sammenslåingen 334 innbyggere.
Se utfyllende artikkel om Vatne kommune
Hassium

Egenskaper

Hassium er et radioaktivt transisjonsmetall og er forventet å ha kjemiske likhetstrekk med osmium. Et internasjonalt forsker-team greide i 2001 å fremstille hassiumoksid, og rakk å undersøke noen av stoffets egenskaper før det ble nedbrutt. Som ventet viste det likhetstrekk med osmiumoksid, men med høyere smeltepunkt.
Siden svært lite er fremstilt av stoffet, er de fleste kjemiske og fysiske egenskapene fortsatt ukjente.

Isotoper

Av de 10 isotopene som hittil er kjent eller beregnet, er alle ustabile (og dermed radioaktive). De mest stabile er beregnet til å være 276Hs med halveringstid 1 time, ²⁷⁴Hs med halveringstid 1 minutt, ²⁷¹Hs og ²⁷²Hs med halveringstid 40 sekunder. Alle de resterende isotopene har halveringstider kortere enn 10 sekunder, og de fleste kortere enn 1 sekund. Flere av isotopene kan nedbrytes ved spontan kjernespalting (fisjon).
CAS-nummer 54037-57-9.

Forekomst

Hassium forekommer ikke naturlig, men blir kunstig fremstilt i laboratorier.

Anvendelse

Hassium har per i dag ingen anvendelse, bortsett fra forskningsformål.
RS:X

OL

Brettet har vært olympisk klasse siden Beijing i 2008.

VM

Verdensmesterskapet har blitt avholdt hvert år siden 2006 for begge kjønn. I 2012 ble medaljeseilasene avlyst på grunn av for mye vind.
Herringbotn naturreservat

Herringbotn naturreservat ligger i Herringbotn i Vefsn kommune i Nordland. Naturreservatet har et areal på 1956 dekar. Området er vernet for å bevare et egenartet og variert landskapsområde og et interessant våtmarksområde med tilhørende planteliv, dyreliv og fugleliv.
Chittorgarh

Chittorgarh fort

Chittorgarh er egentlig en stor by kalt Tulaiti, ved vestre foten av fortet og den gamle byen Chittorgarh som er dagens by. Fortet har et areal på rundt 280 hektar, og er Indias største fort. Muren rundt har en lengde på 11 kilometer.
Thomas Roe, britisk ambassadør ved stormogulens hoff i begynnelsen av 1600-tallet har skrevet at byen hadde over 100 000 steinhus. I dag er det mindre enn 300 gamle hus igjen som er bevart. De eldste husene er Tuar Chitrang Moris (byens palass), samt Khovacin Stamba ("ryktets tårn"), og en firesideig prisme på 23 meter.
I ruinene finnes det gamle jainainskrifter, den eldste fra år 755. Blant øvrige bygninger merkes særskilt Khirat Khumb ("seierstårnet"; fra tiden før 1459), men også en firesidig prisme på 37 meter. Denne prismen er prydet med et tusentalls statuer og disse statuene representerer hele den hinduistiske olympens gudverden. Denne festningen var i over 700 år hovedstad i Merwara og ble inntatt og plyndret tre ganger i 1303 av keiser Ala-ud-din, i 1537 av Bahadur Bajasid i Gujarat og i 1557 av Akbar den store. Minnet av disse beleiringene er enda sterkt hos rajputerne, og deres ed blir avlagt "ved Chittorgarhs ødeleggelse".
Eva Henriette Mohn

Annet

Høsten 2005 ble hun valgt inn i styret for Trondheim Fremskrittsparti.
GoExcellent

Historikk

Bedriften ble grunnlagt i 2000 som Excellent AB av Arne Weinz, Patrik Winqvist og Johan Holm. Etter å ha vokst organisk, og gjennom diverse oppkjøp, fusjonerte man i 2006 med Tradimus AB (dokumentskanning, logistikk etc.). Etter ytterligere en sammenslåing med Personec i 2007 ble Aditro Group AB dannet med Nordic Capital som eier. Aditro tilbød outsourcingtjenester innenfor økonomi, HR, dokumenthåndtering, logistikk og kundeservice. De viste seg dog være vanskelig å selge løsninger over forretningsområdenes grenser og de forventede synergieffektene uteble. I 2009 valgte man derfor å separere kundeservicevirksomheten i den nå frittstående bedriften GoExcellent AB.
Internasjonal Reporter

International Resource Network

IR har drevet International Resource Network (IRN), en engelskspråklig database som inneholder navn, kontaktinformasjon og korte presentasjoner av journalister, fotojournalister, ekspertkilder og bistandsfolk i Afrika, Asia og Latin-Amerika. Her finnes også personer i Norge med særlig kunnskap om disse områdene. Hovedmålgruppen for IRN er norske journalister, men databasen kan også være relevant for de som jobber innen bistand, næringsliv eller organisasjonsliv, og som trenger samarbeidspartnere eller ressurspersoner fra land i sør.

Journalistpris

Internasjonal Reporters Journalistpris deles ut til et journalistisk produkt som på en innsiktsfull, overraskende og engasjerende måte har kastet lys over et internasjonalt tema, gjerne gjennom å oppsøke nye og ukjente steder, finne og bruke varierte kilder og reise uvante problemstillinger. Prisen ble utdelt for første gang i 2010. Den gikk da til journalistene Inger Sunde og Harald Eraker for filmen «Connecting people», en kritisk dokumentar om mobilindustrien, som ble vist på NRK Brennpunkt.
I 2011 gikk prisen til Aftenpostens korrespondent i Sør-Asia, Kristin Solberg, for reportasjeboken «Gjennom de renes land».
I 2012 gikk prisen til Eskil Engdal og Aleksander Nordahl i Dagens Næringsliv for reportasjen «Jakten på bloddiamanten».
I 2013 ble prisen delt mellom Erling Borgen og Harald Erakers dokumentar «Oppgjørets time» og Atle Andersson, Lasse Lambrechts og Eystein Røssums artikkelserie «Spillet om klimakronene».
I 2014 gikk prisen til Kristin Solberg for reportasjen «Burkaen er usynlighetskappen som gjør reisen mulig».
IR-prisen 2015 gikk til Kristoffer Egeberg for reportasjeserien «Nigeriabåtene», som avslører Norges salg av 10 militære fartøyer til en krigsherre i Nigeria, og til Maren Sæbø, redaktør i Verdensmagasinet X for hennes mange innsiktsfulle og gode reportasjer om Nigeria og Boko Haram-problematikken.
I 2016 vant Anders Fjellberg, Tomm W. Christiansen, Hampus Lundgren og Anders Wiik fra Dagbladet Internasjonal Reporters Journalistpris for 2016. De vinner prisen for sin reportasje «Våtdraktmysteriet».
Douglas 8A

Douglas 8A var en serie angreps- og lette bombefly utviklet av Jack Northrop, men produsert av Douglas Aircraft Company på 1930-tallet.

Varianter

8A-1 var en versjon bestilt av Sverige. Douglas bygde en prototype, og leverte deler til et andre fly som skulle tjene som mal for svensk lisensproduksjon. Motoralternativet på prototypen var en Bristol Pegasus XII på 870 hk., mens svenskene monterte den lisensbygde Bristol Mercury-motoren på sine fly. I Flygvapnet fikk typen betegnelsen B 5A.
8A-2: 30 fly til Argentina
8A-3P: Peru
8A-3N: 18 fly til Nederland
8A-4: Irak
8A-5 var den siste varianten av flyet. Med en 1200-hesters Wright Cyclone-motor ble den også den kraftigste. 36 fly ble bestilt av den norske regjeringen. Flyene nådde ikke Norge før den tyske invasjonen i 1940, men ble omdirigert til Little Norway i Toronto. Der ble de brukt i den viderekomne flygertreningen etter at flyelevene hadde fått flygervingen. Men da de norske flygerne skulle tilsluttes skvadroner i Storbritannia, ble det besluttet at de skulle få denne treningen på britisk materiell. Flyene ble dermed overtallige, og de gjenværende 31 ble tilbakelevert til USA, som solgte dem til Peru under betegnelsen A-33DE.

Kilder

McDonnell Douglas Aircraft since 1920: Volume I (René J Francillon, Putnam Aeronautical Books 1979, 1988)
Herbert Plumer

Bakgrunn

Herbert Plumer vokste opp som annen sønn av en familie fra middelklassen i Yorkshire. Foreldrene var Hall Plumer og hans hustru Louisa Alice Plumer (født Turnley). Han fikk utdannelse fra Eton College. Etter endt skolegang der gikk han inn i hæren, og begynte offisersutdannelsen i Sandhurst.

Militær karriere

Plumer ble offiser i infanteriet i 1876, oberst i 1900, generalmajor i 1902, generalløytnant i 1908, general i 1915 og feltmarskalk i 1919. Han ble adlet i 1906. 
Plumer deltok med distinksjon i boerkrigen 1899-1902, hvorunder han som sjef for en kolonne virksomt bidro til å unnsette Mafeking. I august 1900 overtok han Robert Baden-Powells post, og fortsatte med oppbyggingen av polititropper der.
Han var deretter brigade- og divisjonssjef, og (fra 1911) generalbefalhaver i hjemlandet.
Han førte 1915-1917 under første verdenskrig 2. armé (i Flandern). I juni 1917 var han ansvarlig for slaget ved Messines, som britene kom seierrike ut av. Her lyktes det ham å oppnå de ønskede mål raskere enn planlagt. Senere fikk han i oppdrag å gjenopprette den allierte fronten etter det katastrofale slaget ved Passchendaele, noe han også lykkes med.
Derpå var han november 1917 - mars 1918 leder av 14. armékorps (på den italienske fronten) og så atter 2. armé (i Flandern) til krigsslutt, da han som belønning for sine bragder fikk verdighet som baron og en nasjonalbelønning av 30 000 pund sterling.
I perioden desember 1918 til april 1919 var han sjef for den britiske Rhinarméen og deretter til 1924 guvernør og høyeste befalingsmann på Malta. 
Fra juli 1925 var Plumer høykommissær i Palestina. Hans tjenestetid var den roligste perioden i hele den britiske mandattiden. Han holdt seg for det aller meste utenfor politikk i Palestina. Han ble beundret av sine medarbeidere og anerkjent som høykommissær av jødene og araberne. Plumer betraktet sin rolle i Palestina som ren forvaltningsvirksomhet. Alle hans tiltak hadde sin bakgrunn i økonomiske og praktiske overveielser. I hans tid der ble det palestinske borgerskap og en lokal valuta innført.
I 1927 avduket han krigsminnesmerket Menenpoort i Ypres. I 1929 ble han vicomte (viscount) som belønning for lang og tro tjeneste.